Hotelli Sointu

Hotelli Sointu oli Yle TV1:n myöhäisillassa vuosina 2000 ja 2001 esittämä musiikkiviihdeohjelma. Sitä juonsivat Essi Wuorela ja Arto Nyberg. Ohjelman vakioyhtyeessä soittivat muun muassa Pedro Hietanen sekä Tommi Lindell.

Ohjelman jokaisessa jaksossa vierailevalle artistille arvottiin aihe, josta tämän tuli neljässä tunnissa loihtia esitettävä kappale. Otsikon lisäksi artistille annettiin yksi lause, joka piti sisällyttää kappaleen sanoitukseen. Pääsääntöisesti artisti myös esitti itse tekemänsä kappaleen. Osa kappaleista jatkoi elämäänsä artistien levyillä.

Hotelli Soinnussa vierailivat muun muassa Juice Leskinen, Mikko Alatalo, Ismo Alanko, Tapani Kansa, Remu Aaltonen, Aki Sirkesalo, Pauli Hanhiniemi, Anna Eriksson, Tapio Liinoja ja useita muita.

Hotelli Sointu voitti vuonna 2001 Venla-palkinnon musiikkiohjelmien sarjassa.

Lähteet

Aiheesta muualla
 "Viikon biisien" arvosteluita
 

2000-vuosikymmenen suomalaiset musiikkiohjelmat
Yle TV1:n televisio-ohjelmat